Kenmerke van gemeentes wat jongmense bereik - www.bybelkennis.co.za
by Coen Slabber · Published 16/08/2016 · Updated 17/01/2018
God is truth itself, the sovereign and first truth – Tomas van Acquino
Almal praat daarvan dat ons die volgende geslag moet bereik. Wat maak 'n gemeente doeltreffend om hierdie geslag te bereik? Volgens Carey Nieuwhof verskil hierdie gemeentes van mekaar, maar hulle het tog vyf kenmerke in gemeen. Dit is nie die model nie – suksesvolle gemeentes het verskillende modelle. Dit was nie die denominasie nie – party was konserwatief (tradisioneel) en ander meer kontemporêr. Dit was nie die fasiliteit nie – party het nie eers 'n permanente tuiste gehad nie.
Kom ons kyk na hierdie vyf kenmerke
Passie eerder as sofistikasie
As jy genoeg konferensies bywoon, glo jy jy het nog R500000 nodig vir ligte en 'n nuwe klankstelsel. Maar hierdie gemeentes het nie noodwendig die beste ligte, verhoog of opvoerings gehad nie. Wat hulle wel almal in gemeen het, is passie. Vir die nuwe geslag is passie dié belangrikste. Leiers wat egtheid uitstraal en wat enigiets sal doen om mense met die evangelie te bereik, trek jongmense.
Jesus oor God
Die gemeentes gevul met jongmense praat eerder oor Jesus as oor God. Natuurlik is God Jesus en Jesus is God. God kan ongelukkig baie verskillende dinge in ons post-Christendom kultuur beteken. Jesus is meer spesifiek. Gemeentes wat oor Jesus en die Heilige Gees praat het 'n groter impak op jongmense as gemeentes wat oor God praat.
Vooruitgang eerder as fasiliteite
Jy het nie 'n fasiliteit wat miljoene kos en sitplek vir duisende het, nodig nie. Baie van hierdie gemeentes wat jongmense bereik het klein permanente fasiliteite. Hulle gesindheid is een van geen verskonings nie. Voor hulle groot fasiliteite oprig, plant hulle eerder 'n ander gemeente.
Risiko oor sekerheid
Alle gemeentes wat jongmense bereik, waag. Hulle bots dikwels met hulle denominasies. Hulle plant kerke op plekke waar niemand anders sou waag om dit te doen nie. Al wat hulle wil sien, is dat die koninkryk vooruitgaan. Die jongmense het geen probleem met hierdie onsekerheid nie. As jy vir sekerheid wag, wag jy te lank.
Roeping oor geld
Volg roeping geld of volg geld jou roeping? Die gemeentes wat jongmense suksesvol bereik, glo dat as jy die roeping goed doen, die geld sal volg. As jy met die roeping lei, val al die ander dinge in plek: geld, mense en die hulpbronne wat jy nodig het. Baie gemeentes wag totdat hulle die geld het voordat hulle hulle roeping najaag. Jaag jou roeping na en die geld kom.